open-index/open-wikipedia-markdown huggingface dataset:
בוריס גילטבורג

**בוריס גילטבורג** (נולד ב-21 ביוני 1984) הוא פסנתרן ישראלי של מוזיקה קלאסית, יליד רוסיה.

## ביוגרפיה
גילטבורג נולד במוסקבה למשפחה יהודית בעלת מסורת מוזיקלית. בגיל חמש התחיל ללמוד נגינה בפסנתר עם אמו, אלה גילטבורג, שהיא פסנתרנית ובת של פסנתרנית ובהמשך בשנים 1995–2007 בהדרכתו של אריה ורדי. הוא גדל בתל אביב ובראשון לציון שם סיים את התיכון המקיף ה' במגמה ביולוגית־כימית.

בפברואר 2005, בגיל 21, ניגן גילטבורג לראשונה עם התזמורת הפילהרמונית הישראלית ובדצמבר 2005 הוזמן לנגן תחת ניצוחו של כריסטוף פון דוהנאני. הוא ניגן גם עם התזמורת הסימפונית ירושלים ומספר פעמים עם התזמורת הקאמרית הישראלית איתה יצא לסיור קונצרטים בארצות הברית, תחת שרביטו של פיליפ אנטרמון.

נגינתו של גילטבורג זכתה בהמשך דרכו להערכה בניו יורק במוזיאון המטרופוליטן לאמנות, בקונצרטהאוס של וינה כשהופיע שם עם התזמורת הקאמרית הווינאית, בשני רסיטלים ראשונים בפריז ובתיאטרון סן קארלו בנאפולי.

גילטבורג הופיע עם התזמורת הסימפונית של לונדון, עם התזמורת הלאומית BBC של ויילס, עם תזמורת גולבנקיאן, עם התזמורת הפילהרמונית הישראלית ועם הפילהרמונית של שטוטגרט. הוא ערך סיורים יחד עם תזמורות למדריד, באסטוריאס, גליסיה, לאון, במלגה ובמורסיה, וכן באמריקה הדרומית. הוא נתן רסיטלים בפסטיבל פרדריק שופן בדושניקי, ב"אוליצפוס מוזיקלי" בסנקט פטרבורג, בפסטיבל וילץ בלוקסמבורג ובאולמות הגדולים לקונצרטים בספרד.

בסתיו 2005 הופיע במספר רסיטלים בפרנקפורט ובמינכן ובשנת 2006 הופיע גילטבורג בפסטיבל הבינלאומי Piano aux Jacobins בטולוז, בפסטיבל הבינלאומי של מיאמי ופסטיבל צ'לטנהאם.

גילטבורג מטפח את אהבתו לקריאת ספרים, לצילום ולתרגום שירה – מרוסית, מגרמנית, מאנגלית. בנוסף ניסה את כוחו בהסברת מוזיקה; במאמר שפרסם בכתב־העת הדיגיטלי "אלכסון" (בעריכת דב אלפון) מאיר את פרק המקהלה הפותח את הקנטטה מס' 39 "הלא פרוס לרעב לחמך" של באך על שם הפסוקים מישעיהו נ"ח המולחנים בתחילתה.

## הוקרה
גילטבורג זכה מנעוריו בפרסים רבים: בשנת 1997, בניופורט. בשנת 1998 באטלינגן ובתחרות האיחוד האירופי למוזיקאים צעירים. בשנת 1999, ברומא. בשנת 2000, זכה בתחרות של קול המוסיקה בישראל.
* 2002  - זכה בפרס הראשון ובפרס הקהל בתחרות לפסנתר בסנטנדר וכן בפרס Public Sony על ביצועו את הקונצ'רטו השלישי לפסנתר מאת בלה בארטוק, בליווי התזמורת הסימפונית של לונדון בניצוחו של רפאל פריבק דה בורגוס
* 2005 - זכה להצלחה רבה בטוקיו כשביצע את הקונצ'רטו לפסנתר מס' 5 מאת בטהובן עם התזמורת הסימפונית של פראג עבור קרן מוסאשינו.
*2011 - זכה בפרס השני ובפרס לביצוע הטוב ביותר של קונצ'רטו קלאסי ב בישראל.
*יקיר העיר ראשון לציון בישראל
* 2012 - זכה הדיסק האחרון שלו בפרס המבקרים של כתב העת 'גרמופון'.
* 2013 - הוענק לו הפרס הראשון לפסנתר בתחרות על שם המלכה אליזבת בבריסל.
*2013 - היה מועמד לפרס מבקרי המוזיקה קלאסית בבריטניה.
*2013 - זכה בפרס הקהל מטעם רשות השידור הפלמית בבריסל.
* 2013 - יצא הדיסק השני שלו (רחמנינוב, גריג, ליסט) בחברת Orchid Classics.
*2018 - פרס השנה "אופוס-קלאסיק" בקטגוריה "פסנתרן סולן של השנה בתחום מוזיקת המאות 21-20" עבור הקלטת הקונצ'רטו מס. 2 לפסנתר ושל ה"אטיודים-תמונות" אופוס 33 מאת סרגיי רחמנינוב בחברת ההקלטות נקסוס

## קישורים חיצוניים
* 

* ביוגרפיה של בוריס גילטבורג, באתר "Intermusica" (באנגלית)
* 

## הערות שוליים

קטגוריה:פסנתרנים יהודים
קטגוריה:פסנתרנים ישראלים
קטגוריה:תלמידי אריה ורדי
קטגוריה:בוגרי תיכון מקיף ה' (ראשון לציון)
קטגוריה:ישראלים שנולדו ב-1984
ים בלינגסהאוזן

[ממוזער|מפת [חצי האי האנטארקטי מציגה את ים בלינגסהאוזן בתחתית המפה משמאל)]]
**ים בלינגסהאוזן** הוא ים שולי של האוקיינוס הדרומי, המשתרע לאורך הצד המערבי של חצי האי האנטארקטי, מערבית לארץ אלכסנדר, מזרחית לכף פלאיינג פיש שעל האי ת'רסטון, ודרומית לאי פיוטר הראשון (שם ה"ווסטוקיסטן" הדרומי). בדרום, ממערב למזרח, נמצאים "חוף אייטס", "חוף בריאן" ו"החוף האנגלי" (החלק המערבי של אנטארקטיקה המערבית. ממערב לכף פלאיינג פיש הוא מצטרף לים אמונדסן.

שטחו של ים בלינגסהאוזן 487,000 קמ"ר ועומקו המקסימלי 4,470 מטרים. 

הים נקרא על שמו של אדמירל פביאן גוטליב פון בלינגסהאוזן, שחקר את האזור בשנת 1821.

בשלהי תקופת הפלאוקן, לפני כ-2.15 מיליון שנים, נפל לים האסטרואיד אלטאנין. מכתש הפגיעה שיצר הוא המכתש היחיד הידוע בעולם באגן אוקייני עמוק.

## קישורים חיצוניים


* USGS Bellingshausen Sea map
* NASA Bellinghausen Sea satellite photo
* Bellinghausen Sea climatological low pressure system


קטגוריה:ערכים שבהם תבנית בריטניקה אינה מתאימה
קטגוריה:אנטארקטיקה: גאוגרפיה
בלינגסהאוזן
אגם ונדה

**[[אגם]] ונדה** (באנגלית: **Lake Vanda**) הוא אגם בעמק רייט, אשר בארץ ויקטוריה, ביבשת אנטארקטיקה. 

האגם הוא כנראה גוף המים הגדול הטבעי בעל רמת המליחות השנייה הגבוהה ביותר על פני כדור הארץ העומדת על יותר מ-35%. האגם מכוסה בשכבת קרח של יותר משלושה מטר. מי האגם משוכבים ומליחות המים והטמפרטורה שלהם עולה עם עומק המים. האגם ניזון ממי הפשרת הקרחונים הזורמים בנהר אוניקס. עם הגברת הפשרת הקרחונים יש גידול בזרימת המים לאגם.

מליחות האגם גבוהה יותר ממליחות אגם עסל (34.8%) שבג'יבוטי וים המלח (34.2%). אולם, מליחותו נופלת מגוף המים הקטן הנמצא באגם דון חואן (44%) הנמצא אף הוא בעמק רייט.

## היסטוריה
### שם ההר
שמו של ההר ניתן לו על ידי משלחת החקר של אוניברסיטת ויקטוריה מוולינגטון שבניו זילנד (שחקרה את האזור בין השנים 1958–1959). 

האגם נקרא על שמה של כלבה שמפקד משלחת החקר של אוניברסיטת ויקטוריה השתמש בה למשוך מזחלת במהלך המשלחת הבריטית לחקר צפון גרינלנד.

## קישורים חיצוניים

* אגם ונדה באתר הסקר הגאולוגי של ארצות הברית
* אגם ונדה באתר הגאזט האנטארקטי המשווה SCAR של ממשלת אוסטרליה

## הערות שוליים

קטגוריה:שיאי עולם
קטגוריה:אנטארקטיקה: ימות ואגמים
קטגוריה:ימות ואגמים מלוחים
קטגוריה:אגמים טרמינליים
יאנאייר

**יאנאייר** (באוקראינית: **Янейр**, באנגלית: **Yanair**) היא חברת תעופה אוקראינית בין יעדים ברחבי אירופה ואסיה. החברה הוקמה בשנת 2012 והחלה לטוס בנתיב קייב - צ'רנוביץ, לאחר מכן פתחה עוד טיסות למספר יעדים.

משרדיה הראשיים של החברה נמצאים בקייב ובסיס פעילותה הוא נמל התעופה הבינלאומי קייב ז'וליאני.

## צי המטוסים
צי המטוסים של החברה, נכון ליולי 2018:

## פעילות החברה בישראל
טיסת הבכורה של החברה בקו בין ויניצה לתל אביב תוכננה לדצמבר 2013, אך היא נדחתה למרץ 2014. החברה הפעילה במרץ ואפריל 2014 מספר טיסות בין ויניצה לנתב"ג, אך אלה נפסקו בגלל חוסר כדאיות כלכלית וחוסר הרצון של החברה להפעיל טיסות אלה.

החל מ-9 ביולי 2017 החברה מפעילה טיסות סדירות בין נמל התעופה הבינלאומי קייב ז'וליאני לנמל התעופה בן-גוריון, וטיסות עונתיות בין נמל התעופה הבין-לאומי אודסה לנמל התעופה בן-גוריון.

## קישורים חיצוניים

* 

## הערות שוליים

קטגוריה:חברות תעופה אוקראיניות
בניגנו אקינו (השלישי)

250px|ממוזער|שמאל|בניגנו אקינו השלישי
**בניגנו אקינו (השלישי)** (8 בפברואר 1960 – 24 ביוני 2021) היה הנשיא ה-15 של הפיליפינים, שכיהן בתפקיד מ-30 ביוני 2010 עד יוני 2016. אמו הייתה הנשיאה לשעבר קורסון אקינו, ואביו, בניגנו אקינו הבן, היה מנהיג פוליטי שנרצח.

## ביוגרפיה
אקינו (שכונה "נוינוי") נולד במנילה בירת הפיליפינים. בשנת 1981 סיים תואר ראשון בכלכלה באוניברסיטה במנילה, ויצא עם משפחתו לגלות בבוסטון בארצות הברית, עקב רדיפות של ממשלו של פרדיננד מרקוס. אקינו חזר לפיליפינים בשנת 1983, סמוך לאחר הירצחו של אביו, ועבד במשרות שונות בסקטור הפרטי. בשנת 1998 נבחר לבית הנבחרים בפיליפינים כנציג מחוז טרלק. נבחר בשנית בשנת 2001 ובשלישית בשנת 2004. משנבצר ממנו עקב מגבלות החוק להיבחר בפעם השלישית, התמודד ונבחר לסנט בשנת 2007. לאחר מות אמו, התמודד על תפקיד נשיא הפיליפינים, על רקע רגשות האבל הלאומיים שסחפו את הפיליפינים על מותה. הבטיח ללחום בשחיתות בצמרת הפוליטית ולשקם את אמינות הממשל. בבחירות שנערכו ביוני 2010 ניצח לאחר שקיבל כ-42% מקולות הבוחרים. ב-30 ביוני 2010 הושבע, והחל לכהן כנשיא ה-15 של הפיליפינים.

באוגוסט 2011 נועד אקינו עם מנהיג המורדים בדרום המדינה, מוראד איברהים, כדי לדון בדרכים להביא לסיום סכסוך הדמים בין הצדדים הנמשך זה כמה עשורים.

באפריל 2012 פסק בית המשפט העליון בפיליפינים בהחלטה תקדימית כי אקינו יידרש לחלק את אחוזת המשפחה העצומה שלו ליותר מ-6,000 חקלאים ומשפחותיהם.

בשנת 2013 נכלל ברשימת 100 האנשים המשפיעים בעולם, שפרסם המגזין TIME.

בתחילת נובמבר 2013 הפציר אקינו באזרחי הפיליפינים לעזוב את האזורים המועדים לפורענות, על מנת שלא ייפגעו מטייפון האיאן. לאחר שהתבררו ממדי ההרס שזרעה הסופה, פנה בבקשת עזרה לקהילה הבינלאומית, והכריז על אסון לאומי במטרה להאיץ את מאמצי הסיוע לקורבנות הטייפון.

במרץ 2014 היה שותף לגיבוש וחתימת הסכם שלום סופי עם קבוצת המורדים הגדולה במדינה, חזית השחרור האיסלאמית מורו (MILF), ששם קץ ל-45 שנות סכסוך אלים.

ביוני 2016 סיים את כהונתו, לאחר שעל פי החוקה נבצר ממנו להתמודד על קדנציה שנייה. הוא הוחלף על ידי רודריגו דוטרטה.

## חיים אישיים
אקינו היה הנשיא הרווק הראשון בתולדות הפיליפינים. רווקותו היוותה נושא לדיון ציבורי במדינה, המייחסת חשיבות רבה לתא המשפחתי. היה מעשן כבד, שלא קיים את הבטחתו במערכת הבחירות לנשיאות להפסיק לעשן אם ייבחר לנשיא.

נפטר ב-24 ביוני 2021.

## קישורים חיצוניים

* 
* 
* 
* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:נשיאי הפיליפינים
קטגוריה:פיליפינים שהופיעו ברשימת טיים 100
קטגוריה:ילידי 1960
קטגוריה:נפטרים ב-2021
סויוז 7K-T

ה**סויוז 7K-T** הייתה הגרסה המאוישת השנייה של חללית הסויוז ושימשה במשימות סויוז 12 עד סויוז 40 בשנים 1973-1981. בעקבות אסון סויוז 11 החללית תוכננה מחדש כך שתוכל לשאת 2 קוסמונאוטים בלבד אך עם חליפות החלל שלהם בכל שלבי המשימה, דבר שלא היה בגרסה הקודמת. במקומו של הקוסמונאוט השלישי הוסיפו מערכות קיום חיים נוספות. את הלוחות הסולאריים החליפו שתי סוללות שסיפקו חשמל ליומיים בלבד תוך יציאה מנקודת הנחה היה שהיא תקבל את החשמל מאחת מתחנת החלל שבה היא תעגון, אך במקרה של כישלון העגינה או סוג אחר של כישלון (דבר שקרה כמה פעמים) צוות החללית נאלץ לכבות את כל המערכות בחללית למעט מערכות התקשורת, קיום החיים והחדירה לאטמוספירה. את הלוחות הסולאריים החליפו שתי משושות שוט ארוכות.

במשימות סויוז 13, סויוז 16, סויוז 19 וסויוז 22 שבהם החללית לא עגנה בתחנת חלל, השתמשו בדגם שונה של סויוז 7K-T שהיה לו לוחות סולאריים והוא נקרא סויוז 7K-TM. במשימות סויוז 13 וסויוז 22 הורכבה מצלמה מיוחדת במקום של מנגנון העגינה. במשימת סויוז 13 השתמשו במצלמת מערכת אוריון 2 במשימת סויוז 22 השתמשו במצלמת MKF-6. בשתי המשימות צילמו את הכוכבים ואת כדור הארץ.

גרסה אחרת של הסויוז 7K-T נקראה סויוז 7K-T/A9 ושימשה לטיסה לתחנות החלל הצבאיות אלמאז. לגרסה הזאת הייתה אפשרות של שליטה מרחוק, מצנחים חדשים ועוד שינויים בלתי ידועים ומסווגים.

### משימות מבחן בלתי מאוישות
*קוסמוס 496
*קוסמוס 357
*קוסמוס 613
*קוסמוס 656
*סויוז 20

### משימות מאוישות
*סויוז 12
*סויוז 13
*סויוז 14
*סויוז 15
*סויוז 16
*סויוז 17
*סויוז 18a
*סויוז 18
*סויוז 19 (אפולו סויוז)
*סויוז 21
*סויוז 22
*סויוז 23
*סויוז 24
*סויוז 25
*סויוז 26
*סויוז 27
*סויוז 28
*סויוז 29
*סויוז 30
*סויוז 31
*סויוז 32
*סויוז 33
*סויוז 34
*סויוז 35
*סויוז 36
*סויוז 37
*סויוז 38
*סויוז 39
*סויוז 40

## ראו גם
*אפולו-סויוז

## קישורים חיצוניים

* סויוז 7K-T באתר Encyclopedia Astronautica

## הערות שוליים

קטגוריה:תוכנית סויוז
קטגוריה:תוכנית החלל הסובייטית
קטגוריה:חלליות סובייטיות ורוסיות
טאולנט ג'אקה

**טאולנט ג'אקה** (באלבנית: **Taulant Xhaka**; נולד ב-28 במרץ 1991) הוא כדורגלן שווייצרי-אלבני המשחק בעמדת המגן. טאולנט הוא אחיו הבכור של גרניט ג'אקה, כדורגלן אף הוא.

## קריירת מועדונים
ג'אקה נולד בשווייץ להורים מקוסובו ממוצא אלבני. אחיו הצעיר הוא הכדורגלן גראניט ג'אקה שמשחק בנבחרת שווייץ. הוא החל את הקריירה שלו בגיל 9 בקבוצת הילדים של קונקורדיה בזל. לאחר שנתיים עבר למחלקת הנוער של פ.צ. בזל. בשנת  עלה לבוגרים, ב-19 בספטמבר 2010 ערך את הופעת הבכורה שלו במדי הבוגרים בניצחון 0–5 על מנדריסיו-סטאביו במסגרת הגביע השווייצרי. ב-27 בפברואר 2011 ערך את הופעת הבכורה שלו בליגה בניצחון 0–1 על פ.צ. לוצרן. בסיום אותה עונה זכה באליפות הראשונה בקריירה שלו עם הקבוצה. ב-27 בספטמבר 2011 ערך את הופעת הבכורה שלו בליגת האלופות בתיקו 3-3 עם מנצ'סטר יונייטד באולד טראפורד. ב-18 בינואר 2012 הושאל לגראסהופרס ציריך לשנה וחצי ובקיץ  חזר לבזל.

## קריירת נבחרות
בצעירותו שיחק ג'אקה בכל הנבחרות הצעירות של . ב- זכה עם נבחרת הנוער השווייצרית עד גיל 17 באליפות העולם עד גיל 17.

ג'אקה, המחזיק באזרחות אלבנית, קיבל זימון בכורה לנבחרת  הבוגרת, במאי 2013. ב-7 בספטמבר 2014 הוא ערך את הופעת הבכורה שלו בנבחרת אלבניה בניצחון המפתיע 0–1 נגד . ב-2018 הבקיע את שער הבכורה שלו נגד .

## תארים
; פ.צ. בזל
*אליפות שווייץ (**5**): , , , , 

; גראסהופרס ציריך
*הגביע השווייצרי: 

; נבחרת שווייץ
*גביע העולם בכדורגל עד גיל 17: 

## קישורים חיצוניים

* פרופיל השחקן באתר הרשמי של פ.צ. בזל

קטגוריה:כדורגלנים קוסוברים
קטגוריה:כדורגלנים שווייצרים
קטגוריה:כדורגלנים אלבנים
קטגוריה:מגני כדורגל קוסוברים
קטגוריה:מגני כדורגל שווייצרים
קטגוריה:מגני כדורגל אלבנים
קטגוריה:בזל: כדורגלנים
קטגוריה:כדורגלני פ.צ. בזל
קטגוריה:כדורגלני גראסהופרס ציריך
קטגוריה:כדורגלני יורו 2016
קטגוריה:אישים ממוצא יוגוסלבי
קטגוריה:שווייצרים ממוצא קוסובני
קטגוריה:אישים ממוצא אלבני
קטגוריה:קוסוברים שנולדו ב-1991
קטגוריה:שווייצרים שנולדו ב-1991
מדרשת הדרום

ממוזער|לוגו המדרשה בכניסה לשטח המדרשה בנטע
**מדרשת הדרום** היא מדרשת טיולים הממוקמת במזרח חבל לכיש ואשר מטרתה חינוך לערכי העם והארץ.

## היסטוריה
המדרשה הוקמה בשנת 1982 בגוש קטיף והייתה לאחד המוסדות החינוכיים/תיירותיים הבולטים באזור. המדרשה אירחה קבוצות רבות מגווני החברה הישראלית למגוון פעילויות: שבועות עבודה, סמינריונים, ימי עיון, טיולים חד־יומיים/שנתיים ואירועים משפחתיים. לאחר תוכנית ההתנתקות הועברה המדרשה למזרח חבל לכיש. משנת 2016 המדרשה שוכנת ביישוב נטע. מבנה הקבע כולל משרדים, כיתות לימוד, ספרייה פדגוגית ואכסניית אירוח.

המדרשה פועלת בפיקוח האגף לתרבות תורנית במשרד החינוך וחברה באשכולות – פורום מרכזי סיור ותודעה ישראלית. כיום המדרשה עוסקת בפעילויות במגוון תחומים: הדרכות וארגון טיולים, הרצאות עומק, כנסים אקדמאיים, סיורים והפקות שטח חינוכיות למגוון קהלים. במדרשה פועלות בנות שרות לאומי ומדריכים נוספים אשר עברו הכשרה והתמחות. אזורי הפעילות של המדרשה הם מרחב הנגב, מישור החוף, שפלת מדבר יהודה וירושלים.

## קישורים חיצוניים

* 

* 
* 

קטגוריה:מוסדות לימוד ידיעת הארץ
קטגוריה:מועצה אזורית לכיש
קטגוריה:ישראל: עמותות
קטגוריה:גוש קטיף: מוסדות
נמל התעופה הבין-לאומי קייב ז'וליאני

**נמל התעופה הבינלאומי קייב ז'וליאני** (באוקראינית: **Міжнародний аеропорт Київ Жуляни**) הוא נמל התעופה השני של העיר קייב בירת אוקראינה (אחרי בוריספיל), נמל התעופה משמש טיסות פנימיות ברחבי אוקראינה ואת טיסותיהם הבינלאומיות של החברות UTair וויז אייר, בנוסף הוא משמש בסיס לחברת יאנאייר. שדה התעופה מורכב משלושה מסופים:

טרמינל A - טיסות בינלאומיות

טרמינל D - טיסות פנים, שירותי הגעה

טרמינל B - תעופה עסקית ומטוסים פרטיים

אורכו של המסלול היחיד בנמל התעופה הוא 2,310 מטרים ורוחבו 43 מטרים, הוא מתאים למטוסים בעלי טווח טיסה קצר-בינוני כגון בואינג 737 ואיירבוס A320. הנמל הוקם בשנות ה-20 של המאה ה-20, והוא ממוקם במרחק של 8 ק"מ ממרכז העיר קייב. תנועת הנוסעים החודשית הממוצעת היא כ -400,000 איש. יותר מ 80% מהם הם נוסעי טיסות בינלאומיות.

## קישורים חיצוניים

* 

## הערות שוליים

קטגוריה:קייב: תחבורה
קייב ז'וליאני
דיקסיט

ממוזער|מספר קלפי משחק
ממוזער|מהלך המשחק
**דיקסיט** (בלטינית: **Dixit**) הוא משחק קלפים מבית היוצר ג'ין לואיס רובירה, שפורסם על ידי חברת **לייבלנד** (**Libellund**) בשנת 2010. פירוש המילה דיקסיט בלטינית הוא: "היא אמרה" או "הוא אמר". 

## מהלך המשחק
בתחילת המשחק כל שחקן מקבל שישה קלפים אקראיים. על פי סדר תורות שהוחלט, בכל פעם, השחקן שהוא המספר, מעיין בקלפיו ואומר בקול רם אסוציאציה שעולה בראשו לאחד מהקלפים שבידו (מבלי להראות את הקלף לשאר המשתתפים). שאר השחקנים מעיינים בקלפיהם ובוחרים את הקלף שלדעתם ממחיש את האסוציאציה באופן הטוב ביותר. לאחר מכן כל השחקנים נותנים את הקלפים שבחרו למספר, מבלי להראות אותם, והוא טורף אותם יחד עם הקלף שלו. לאחר מכן מניחים את כל הקלפים באופן אקראי עם הפנים כלפי מעלה ונותנים לכל קלף מספר. כל שחקן, מקבל בתחילת המשחק כרטיסיות מרובעות מקרטון קשיח כמספר השחקנים, הממוספרות מ-1 ועד מספר השחקנים במשחק. כל שחקן פרט למספר מניח עם הפנים כלפי מטה (מבלי להראות לאחרים), את הכרטיסייה עם מספר התמונה שלהערכתו היא התמונה של המספר. אחר כך כולם הופכים בו זמנית את הכרטיסיות. 

## חוקי המשחק
בשני מקרי הקיצון - בהם כל השחקנים מצליחים לנחש איזה קלף הוא של המספר, או לחלופין כולם נכשלים בניחוש - המספר לא זוכה בנקודות ואילו כל שאר השחקנים מקבלים שתי נקודות. אם חלק מן השחקנים הצליחו לנחש נכונה, אז המספר והמנחשים נכונה מקבלים שלוש נקודות והשחקנים שלא ניחשו נכונה לא זוכים בנקודות. כל שחקן שבלבל אחר וגרם לכך שיצביע לקלף שלו במקום לקלף של המספר, מקבל נקודה על כל שחקן שהצליח לבלבל.

המשחק נגמר כאשר כל חפיסת הקלפים נגמרת.
## הרחבות
למשחק קיימות 10 הרחבות שמוסיפות קלפים למשחק: 
#דיקסיט 2 - quest. 
#דיקסיט 3 - journey. 
#דיקסיט 4 - origins. 
#דיקסיט 5 - daydreams. 
#דיקסיט 6 - memories.  
#דיקסיט 7 - revelations.  
#דיקסיט 8 - harmonies. 
#דיקסיט 9 - Anniversary. 
#דיקסיט 10 - Mirrors.
# בנוסף, קיימת הרחבה נוספת שבגרסה המתורגמת לעברית משווקת בתוך משחק הבסיס - דיקסיט odyssey.

## פרסים
המשחק זכה בעשרות פרסים חשובים בתחום משחקי הקלפים:
*"אס הזהב" (2009)
*"משחק השנה" בספרד (2009)
*"משחק השנה" בצרפת (2009)
*"משחק השנה" בגרמניה (2010)
*פרס "חבצלת הזהב" בקוויבק (2009)
*"ג'וקר הזהב" בבלגיה (2009)
*"משחק המתחילים הטוב ביותר" בפורטוגל (2009)
*"משחק המסיבות הטוב ביותר" בארצות הברית (2010)
*"משחק השנה" בפינלנד (2010)

## קישורים חיצוניים
* 

* סקירה ומדריך למשחק דיקסיט
*[גרסת ה[אייפון] של דיקסיט באתר www.itunes.com]
* דיקסיט  - סרטון הסבר על המשחק בעברית.

## הערות שוליים

קטגוריה:משחקי קלפים
סמיון בורמן

**סמיון מאירוביץ' בּוּרמן** (ברוסית: **Семён Меерович Бурман**; 23 באוקטובר 1908 - 1 בפברואר 1976) היה יהודי יליד האימפריה הרוסית. עוטר בשלוש הדרגות של עיטור התהילה על פעולותיו במהלך מלחמת העולם השנייה.

## ביוגרפיה
בורמן נולד בפאסטוב שבאוקראינה למשפחת פועלים. ב-1909 עבר יחד עם הוריו לרוז'ין שליד ז'יטומיר, שם גם סיים את בית הספר. בהמשך עבד כתבניתן במפעל "הנפחיה של לנין" בעיר קייב. בין השנים 1926 - 1929 שירת בצבא האדום בסדיר. ב-1941 גויס שוב ונמצא במערכה כבר מתחילתה. הצטרף למפלגה הקומוניסטית ב-1942.

ב-1943 במהלך אחד הקרבות בהם נהרג מפקד המחלקה, עודד את החיילים, שיתק את המקלע שירה עליהם, חיסל שלושה גרמנים, נפצע קשה ושכב בבית חולים חצי שנה. על הפעולה קיבל בורמן את עיטור הכוכב האדום. בורמן חזר לתפקיד מפקד כיתה ברגימנט חיל רגלים מספר 487 שהשתייך לאוגדת חיל רגלים מספר 143.

במהלך הקרבות בין ה-10 בספטמבר ל-15 בספטמבר 1944 בצידו המזרחי של נהר ויסלה בפרברים הדרום-מזרחיים של ורשה השתלט יחד עם חיילים אחרים על עמדה מבוצרת במהלך לחימה שכללה קרב ידני ועל כך קיבל עיטור התהילה מדרגה שלישית.

ב-5 בפברואר 1945 במהלך קרב שנערך דרום-מערבית מדויץ' קרונה (כעת עיר ואלץ' שבפולין) שיתק בורמן בעזרת מקלע 3 מקורות ירי וב-19 בפברואר במהלך מתקפת נגד של הגרמנים חיסל עד 10 חיילים נאצים. על כך קיבל עיטור התהילה מדרגה שנייה.

לפני צליחת אודר עבר סמוך לצידו הגרמני של הנהר, גילה עמדות גרמנים, ויחד עם חיל נוסף זרק רימונים על הכוח שניסה להתקרב אליהם ולכד בשבי חייל גרמני. לאחר הצליחה במהלך התקפות נגד של הגרמנים חיסל במקלע מקסים כ-50 חיילים וקצינים.

ב-27 במרץ 1945 בהשתלטות על גבעה גבוהה במרחק 12 קילומטרים צפונית לעיר וריצן עם יחידת מקלענים חדר בין הראשונים לעמדה הגרמנית, החליף את מפקד המחלקה שיצא מן המערכה והמשיך בעקבות הכוחות הנסוגים, חיסל 2 עמדות מקלעים מספר רב של חיילים וקציני ורמאכט. נפצע אך סירב להתפנות. בפאתי ברלין נפצע באופן קשה. על פועלו זה עוטר בכל שלוש הדרגות של עיטור התהילה.

שוחרר מן הצבא באוקטובר אותה השנה. חזר לקייב ובהמשך עבד במפעל ניסוי למכשור לא שגרתי.

קטגוריה:יהודים אנשי הצבא האדום במלחמת העולם השנייה
קטגוריה:יהודים בכוחות המזוינים של ברית המועצות
קטגוריה:מעוטרי עיטור התהילה
קטגוריה:מעוטרי הכוכב האדום
קטגוריה:סובייטים שנולדו ב-1908
קטגוריה:רוסים שנפטרו ב-1976
Init

**init** (קיצור של **initialization**) במערכות הפעלה למחשבים מבוססות יוניקס, הוא התהליך הראשון המתחיל במהלך עליית מערכת ההפעלה. init הוא תהליך מסוג דימון הממשיך לרוץ עד כיבוי המערכת.

הוא ה הישיר או הלא ישיר של תהליכים אחרים, ומאמץ באופן אוטומטי את כל ה. init מתחיל על ידי הליבה על ידי שימוש בשם קובץ בעל שם נוקשה, ואם הליבה אינה מצליחה להתחיל את התהליך התוצאה תהיה "Kernel panic" (כלומר פאניקת ליבה). בדרך כלל מקבל init את מזהה התהליך "1". 

הצורה של init שונה במערכות כמו System III ו-system V, מהפונקציונליות המסופקת על ידי init ביוניקס המחקרית ובנגזרותיה מסוג BSD. השימוש ב-init ברוב הפצות הלינוקס דומה ליישום התהליך במערכת system V, אך יש הפצות מסוימות כמו סלאקוור המשתמשות בו כמו ב-BSD, ואחרות כמו ג'נטו שיש להם את הגרסה המיוחדת שלהם. מספר שינויים ביישומי init נכתבו מתוך ניסיון להתגבר על מגבלות של הגרסה הסטנדרטית, ולענות על דרישות שלא נחזו בעבר. אלו כוללים את systemd ו-Upstart, האחרונה הייתה בשימוש אובונטו ומספר הפצות לינוקס אחרות באמצע העשור הראשון של המאה ה-21, אך החל מאמצע העשור השני יש מגמה של התכנסות ל־systemd.

## הערות שוליים

קטגוריה:יוניקס
הספרייה הלאומית של איראן

**הספרייה הלאומית של איראן** (בפרסית: **سازمان اسناد و کتابخانه ملی ایران**) היא ספרייה לאומית הממוקמת בטהראן, בירת איראן. הספרייה הוקמה ב-1937 ואגפים שלה פזורים ברחבי העיר טהראן. בשנת 1979 צורף לה "המרכז לפיתוח הספר" ובשנת 1999 נכנס גם "ארגון התיעוד התרבותי" תחת חסות הספרייה. בשנת 2002 התווסף גם "הארכיון הלאומי של איראן".

לפני פתיחתה היו קיימות ספריות אחרות שמלאו תפקיד דומה אך באופן בלתי רשמי. כך למשל פעלה ספריית "מכללת דאר אל-פונון" החל משנת 1851. בשנת 1899 הוקמה ספרייה נוספת שנקראת בשם "הספרייה של האומה" בטהראן.

משנת 2004 מקיימת הספרייה הלאומית של איראן קשרי חליפין עם ספריית הקונגרס בארצות הברית: הספריות מעניקות זו לזו ספרים שראו אור באיראן ובארצות הברית כדי להגדיל ולשפר את אוספיהן.

בראש הספרייה עומד, החל משנת 2021, עלי רזא מוח'תארפור קהרודי.

## קישורים חיצוניים

* 

## הערות שוליים

איראן
קטגוריה:איראן: ספריות
איראן
קטגוריה:טהראן: מבנים
קטגוריה:טהראן: חינוך
קטגוריה:הוקמו ב-1937
שפיק כבהא

**שפיק תאופיק כבהא** (בערבית: **شفيق توفيق كبها**; 24 בספטמבר 1960 כפר קרע - 23 באוקטובר 2013) היה זמר ערבי-פלסטיני מישראל, שהתפרסם בעיקר בשנות ה-90 של המאה ה-20 ובעשור הראשון של המאה ה-21 כאחד מהאמנים המובילים בעולם הבידור בקרב הערבים הישראליים והפלסטינים.

## ביוגרפיה
כבהא בן למשפחה מוסלמית מכפר קרע שבוואדי עארה, הוא השתלם מנעוריו בדקלום הקוראן. בגיל 16 הקים את להקתו הראשונה.

כבהא הצטיין בסגנון מוזיקלי פופולרי המבוסס על שילוב של המסורות העממיות הערביות, בעיקר מוזיקת ריקוד דבקה וסגנון ג'בלי והשפעות מערביות מסוימות, שימוש בקלידים, בנוסף לכלים מסורתיים כמו חליל מיג'ווז.

במרוצת הזמן הפך כבהא לזמר חתונות פעיל מאוד במאות אירועים משפחתיים כל שנה בקרב ערביי ישראל והפלסטינים מכל האזורים: מהגליל ועד רצועת עזה. הוא שר תכופות גם שירים פטריוטיים פלסטינים עם געגועים לשיבת הפליטים ומשום כך השלטונות הישראלים אסרו במשך עשור על כניסתו לשטחי יהודה ושומרון. כבהא הופיע גם במספר ארצות ערב, בעיקר ירדן, אך נתקל בקשיים להיכנס לתחומן בגלל החרם על אזרחי ישראל, לרבות ערבים ישראלים. כבהא שירבב תכופות בשיריו ובדבריו בקורת על מדיניותה של ישראל, ואף על זו של מצרים, למשל בשיתוף פעולה הביטחוני שלה עם ישראל. באחד מביקוריו אף גורש ממצרים.

שפיק כבהא הקליט כ-10 אלבומים ויותר מ-100 קלטות. מרבית האלבומים שהקליט כללו גרסאות כיסוי לשירים מוכרים, מיעוטם הורכבו משירים שנכתבו והולחנו עבורו.

### מותו
ב-23 באוקטובר 2013 לפנות בוקר, נרצח כבהא באום אל-פחם על ידי שני אלמונים רכובים על אופנוע, אחרי שיצא מהופעה בשמחה מקומית והיה בדרך אל ביתו בכפר קרע. הוא הניח אישה ו-4 ילדים. עשרה ימים אחרי מותו נערכה בכפר הולדתו תהלוכת מחאה, שבה השתתפו כשלושת אלפים אנשים, לרבות דמויות ציבוריות רבות. כשלושה שבועות לאחר הרצח עצרה המשטרה חשודים אחדים במעשה. בינואר 2014 הוגש כתב אישום נגד שלושה חשודים במעורבות ברצח. לפי כתב האישום המניע לרצח היה סירובו של כבהא להזמנה להופיע בחתונה. מאוחר יותר הסתבר שהזמר קיבל איומים לפני ההופעה והרצח התרחש על רקע תחרות בתחום. תושב אום אל פחם הורשע ברצח ובקשר לרצח בשנת 2022.

## להיטים
*حفلة ام الفحم- لبيار 2004
*حفلة عين يبرود 2008
*حفلة العيد (احمد الراتب) 2008
*حفلة شعفاط ( محمود دعيس) 2008
*حفلة سهرة ال حجاج 2008
*حفلة جسر الزرقاء 2009
*حفلة كفر كنا 2009
*حفلة سريس 2009
*حفلة مخلص دبورية 2009
*حفلة جسر الزرقاء 2009
*حفلة ال عزايزة دبورية 2009
*حفلة جلجولية 2009
*حفلة عرعرة 2009
*حفلة سخنين 2009
*حفلة الناعورة 2009
*حفلة كفرقرع 2009
*حفلة عرعة 2009
*حفلة بسمة طبعون 2009
*حفلة الناعورة 2009
*حفلة الطيرة 2009
*حفلة المغار 2010
*حفلةدبورية 2010
*حفلة الشيخ دنون 2010
*حفلة دبورية 2011
*حفلة مجد الكروم ال سريس 2011
*حفلةالقدس 2011
*حفلة يطا 2011
*حفلة ابو النجيب برطعة 2011
*حفلة الناصرة 2011
*حفلة الناصرة 2012
*حفلة برطعة العريس محمد 2012
*حفلة الناصرة قاعة بوس 2012
*حفلة باقة الغربيه ابو عادل 2012
*حفلة ام الفحم قاعة الانيس 2012
*حفلة محمود كبها برطعة 2012
*حفلة نابلس 2012
*حفلة جت ال علقم 2012
*حفلة الطيرة 2012
*حفلة الطيبة الزعبية 2013
*حفلة صندلة 2013 يوسف عمري

## קישורים חיצוניים
* ''Of Love and Resistance: Shafik Kabha, Palestinian Music Icon, 1960-2013'', אתר "פלסטיין כרוניקל", 10 בנובמבר 2013
* מאמר הספד באתר hotarabmusic
* 
* 
* ביוגרפיה 

## הערות שוליים

קטגוריה:זמרים פלסטינים
קטגוריה:זמרים ערבים ישראלים
קטגוריה:קורבנות רצח בישראל
קטגוריה:כפר קרע: אישים
קטגוריה:אום אל-פחם: אישים
קטגוריה:ישראלים שנולדו ב-1960
קטגוריה:ישראלים שנפטרו ב-2013
המרכז לטניס בישראל - קריית שמונה

**מרכז הטניס והחינוך קריית שמונה** הוא אחד המרכזים של מרכז הטניס והחינוך בישראל.

## היסטוריה
המרכז נפתח באוקטובר 1979 לרווחת ילדי קריית שמונה והגליל העליון שסבלו באותן שנים מירי קטיושות ובילו לא מעט שעות במקלטים. באזור לא היו באותה התקופה פעילויות רבות למען הילדים ופתיחת המרכז יצרה התלהבות רבה כאשר קרוב לאלף ילדים בשבוע הגיעו לשחק טניס, ענף שלא היה אז פופולרי ומוכר דיו בפריפריה הצפונית. תלמידי בתי הספר נהגו להגיע בבוקר לשיעורי טניס במסגרת שיעור ההתעמלות ובערב הגיעו מבוגרים רבים כדי לשחק. מלבד ילדים, הגיעו למרכז גם חיילים רבים ששירתו באזור או חזרו משירות ממושך בלבנון ובעזרת מתנדבים במרכז הטניס יכלו ליהנות מכיבוד, שתייה חמה, מקלחת ומנוחה וגם מאסקפיזם בדמות זמן איכות של טניס על המגרש. חיילים רבים שלחו למרכז מכתבי תודה והערכה על האירוח החם. גם תושבים מדרום לבנון היו עוברים את הגבול דרך "הגדר הטובה" ומגיעים לשחק. 

בנובמבר 2012 אירח המרכז לראשונה תחרות בינלאומית בטניס, ITF לנוער (רמה 5), שהייתה לכבוד ג'פרי מרשל בחסות משפחת מרשל מארצות הברית שתרמה לקיומה. היסטוריה נוספת נרשמה כאשר לראשונה בישראל התקיימו משחקים רבים, ביניהם חצאי הגמר והגמר, באולם סגור בזכות חידושם של שלושת המגרשים המקורים. לתחרות זו הגיעו כ-70 שחקנים ושחקניות מישראל וממדינות נוספות, כאשר על אף שבאותם ימים התקיים בישראל מבצע "עמוד ענן" ועשרות שחקנים זרים עזבו את הארץ כשלושה ימים לפני התחרות, עדיין נותרו כעשרה זרים, מאמניהם ומשפחותיהם שלא נרתעו מהמצב הביטחוני והגיעו להשתתף בתחרות.
## הפעילות במרכז
במרכז קיימת תוכנית תחרותית לילדים המוכשרים מהאזור שחלקם גם משחק בתחרויות הארציות. מהמרכז בקרית שמונה צמחו שני שחקני נבחרת הדייוויס של ישראל: דודי סלע, שהגיע בשיאו למקום ה-29 בדירוג העולמי ואחיו עופר סלע שהגיע בשיאו למקום ה-236. במרכז תוכניות למען הקהילה בזכות תרומות של אנשים יקרים מישראל ומחו"ל, מרביתם יהודים: תוכנית "חבק" להעצמת בני נוער שהחלה בקרית שמונה בשנת 2003 ותוכנית לילדים ומבוגרים בעלי צרכים מיוחדים.

המרכז מקיים תוכניות טניס מגוונות לילדים (מגיל 3 עד 18) למתחילים ולמתקדמים מגיל 18 ומעלה, תוכנית למנויים והשכרת מגרשים. במרכז 8 מגרשים מוארים, מתוכם 3 מגרשים מקורים מחודשים, קיר אימון גדול, חדר כושר, מקלחות ושירותים, מועדון לילדים, מקלט, חניה, גישה לנכים ושרות שזירת מחבטים. המנהל הראשון של המרכז היה האמריקני בוב פדרס ממושב בית הילל שהיה שחקן כדורסל בגליל עליון, אחריו מונה איתן שטרן מקיבוץ כפר בלום ובשנת 1988 מונה יליד העיר שאול זוהר. מנהל המרכז הוא טל אמסלם.

## קישורים חיצוניים
* 

* המרכז לטניס בישראל - קריית שמונה, באתר **המרכז לטניס בישראל**

קטגוריה:קריית שמונה: ספורט
קטגוריה:קריית שמונה: מבנים
קטגוריה:מרכזי הטניס והחינוך בישראל
ויליאם רנקין (טייס)

סגן-אלוף **ויליאם רנקין** (באנגלית: **William Rankin**; 16 באוקטובר 1920 - 6 ביולי 2009) היה טייס אמריקאי, והאדם היחיד אי פעם ששרד נפילה לתוך ענן סערת-ברקים, קומולונימבוס. רנקין היה טייס בחיל הנחתים האמריקני ולחם במלחמת העולם השנייה וכן במלחמת קוריאה. במהלך טיסה מעל ענן קומולוניבוס, אירעה תקלה שחייבה אותו להיפלט לתוך הענן.

## תיאור הפליטה
ב-26 ביולי 1959 המריא רנקין במטוס ווט F-8 קרוסיידר ממנחת חיל הים האמריקאי ויימאות', מסצ'וסטס. הוא טיפס לגובה 13,716 מטרים, מעל פסגתו של ענן קומולוניבוס ושייט במהירות 0.8 מאך. לפתע שמע רנקין רעש חזק ממנוע המטוס, ולאחר מכן הבחין כי הוא דמם, וכי אזעקת הדליקה החלה לפעול. כשניסה למשוך בידית אספקת הכוח בחירום היא נשברה בידו, ורנקין החליט להיפלט מהמטוס.
על אף העובדה שלא לבש חליפה לוויסות לחץ, נפלט רנקין לאטמוספירה החיצונית בקור מקפיא של 50 מעלות צלזיוס מתחת לאפס. כמעט מיידית נכווה רנקין בכל חלקי גופו, והלחץ הנמוך גרם לדימום מעיניו, אפו ואוזניו. למזלו, מסיכת החמצן שלו עבדה כשורה.

בעת נפילתו, נפגע רנקין על ידי כדורי ברד ונסחף מעלה בזרמי האוויר החזקים בענן, דבר שגרם לו להקיא. רנקין ראה סביבו ברקים רבים, אותם תיאר כלהבים כחולים בעובי של מספר מטרים, ואף חש את פגיעתו של אחד מהם שהצית את מצנחו, מה שגרם לו להאמין שמת. הגשם היה כה עז והלחות כה גבוהה שהוא נאלץ לעצור את נשימתו מחשש שיטבע.

לאחר כארבעים דקות נרגע מזג האוויר ורנקין צנח לתוך יער במדינת צפון קרוליינה. הוא אושפז בבית החולים בעיירה אהוסקי כשהוא סובל מחבלות, כוויות קור ותופעות נוספות שנגרמו בשל שהייתו הארוכה בסביבה בה לחץ האוויר אפסי.

רנקין חיבר ספר המתאר את קורותיו באותו היום, "האדם שרכב על הרעם".

## לקריאה נוספת
* **"עצור, הנה טייס סילון!"**. *ביטאון חיל האוויר, דצמבר 1959-ינואר 1960*. גיליון מס' 50, עמוד 117. קישור לכתבה באתר חיל האוויר.

## הערות שוליים

קטגוריה:אמריקאים ילידי פנסילבניה
קטגוריה:פיטסבורג: אישים
קטגוריה:טייסי חיל הנחתים של ארצות הברית
קטגוריה:תקריות ואסונות תעופה בארצות הברית
קטגוריה:עננים
קטגוריה:תעופה צבאית בארצות הברית: תקריות ואסונות
קטגוריה:אמריקאים שנולדו ב-1920
קטגוריה:אמריקאים שנפטרו ב-2009
ארתור קיילי

**ארתור קֵיילי** (באנגלית: **Arthur Cayley**; 16 באוגוסט 1821 בריצ'מונד, סארי - 26 בינואר 1895 בקיימברידג' אנגליה) היה מתמטיקאי בריטי.

כילד נהג קיילי לפתור בעיות מתמטיות מסובכות להנאתו. הוא למד בטריניטי קולג' באוניברסיטת קיימברידג' בעיקר שפות כגון: יוונית, צרפתית, גרמנית ואיטלקית בנוסף ללימודי המתמטיקה. קיילי עבד כעורך דין במשך 14 שנים.

קיילי הגה את ההגדרה המודרנית לחבורה בתור קבוצה עם פעולה בינארית המקיימת אקסיומות מסוימות. עד אז העיסוק היה קונקרטית בחבורות של תמורות. משפט קיילי מראה כי ההגדרה המודרנית המופשטת של קיילי שקולה להגדרה הקונקרטית באמצעות תמורות.

## אותות הוקרה
* המדליה המלכותית לשנת 1859
* מדליית קופלי לשנת 1882
* מדליית מורגן לשנת 1884
* חבר החברה המלכותית של לונדון
* מכתש קיילי על הירח נקרא על שמו.

## ראו גם
* משפט קיילי-המילטון
* גרף קיילי
* אלגברת קיילי
* בניית קיילי-דיקסון
* אלגברות קיילי-דיקסון
* נוסחת קיילי
* טבלת קיילי

## קישורים חיצוניים

* 
* 

קטגוריה:מתמטיקאים בריטים
קטגוריה:סגל אוניברסיטת קיימברידג'
קטגוריה:עמיתי החברה המלכותית
קטגוריה:זוכי מדליית קופלי
קטגוריה:זוכי המדליה המלכותית
קטגוריה:עמיתי החברה המלכותית לאסטרונומיה
קטגוריה:זוכי מדליית דה מורגן
קטגוריה:חברי האקדמיה למדעים ולאמנויות של גטינגן
קטגוריה:בריטים שנולדו ב-1821
קטגוריה:בריטים שנפטרו ב-1895
שמואל הולנדר (כלכלן)

**שמואל הולנדר** (נולד ב-6 באפריל 1939) הוא פרופסור אמריטוס לכלכלה בריטי-קנדי-ישראלי העוסק בהיסטוריה של המחשבה הכלכלית.

## קורות חיים
הולנדר נולד בלונדון. השלים תואר ראשון בכלכלה בבית הספר לכלכלה של לונדון ב-1959 ודוקטורט באוניברסיטת פרינסטון ב-1963. לאחר מכן היה חבר סגל באוניברסיטת טורונטו בשנים 1963–1998. החל משנת 2000 הוא חבר סגל באוניברסיטת בן-גוריון בנגב.

הולנדר עוסק בהיסטוריה של המחשבה הכלכלית ובמיוחד בכלכלנים הקלאסיים: אדם סמית, דייוויד ריקרדו, תומאס מלתוס וג'ון סטיוארט מיל אשר ניסחו את תאוריית הערך של העבודה. הולנדר רואה את ריקרדו כמבשר הכלכלה הנאו-קלאסית ובכלל זה אלפרד מרשל ולאון ולרה.

## תוארי כבוד
* 1976 - עמית החברה המלכותית הקנדית
* 1998 - קצין מסדר קנדה
* 1999 - עמית כבוד באגודת ההיסטוריה של הכלכלה.

## מבחר פרסומים

# *Studies in Classical Political Economy/I The Economics of Adam Smith* (Toronto: University of Toronto Press and London: Heinemann), 1973, x + 350.
# *Studies in Classical Political Economy/II The Economics of David Ricardo* (Toronto: UTP and London: Heinemann), 1979, xiv + 759.
# *Studies in Classical Political Economy/III The Economics of John Stuart Mill* (Toronto: UTP and Oxford: Blackwell), 1985: Volume I, Theory and Method, xx + 481. Volume II, Political Economy, 482-1030.
# *Classical Economics* (Oxford: Blackwell, 1987; Toronto: UTP, 1992), x + 485.
# *Collected Essays/I Ricardo. The ‘New View’* (London and New York: Routledge), 1995, xiv + 369.
# *Studies in Classical Political Economy/IV The Economics of Thomas Robert Malthus* (Toronto: UTP), 1997, xviii + 1045.
# *Collected Essays/II The Literature of Political Economy* (London and New York: Routledge), 1998, xv + 410.
# *Collected Essays/III John Stuart Mill on Economic Theory and Method* (London and New York: Routledge), 2000, xiii + 299.
# *Jean-Baptiste Say and the Classical Canon in Economics: the British Connection in French Classicism* (London and New York: Routledge), 2005, xiii + 322.
# *Studies in Classical Political Economy/V. The Economics of Karl Marx: Analysis and Application (Historical Perspectives on Modern Economics)* (Cambridge University Press), 2008, 552.
# *Friedrich Engels and Marxian Political Economy (Historical Perspectives on Modern Economics)* (forthcoming Cambridge University Press, April 2011)


## קישורים חיצוניים
* 

* עמוד באתר אוניברסיטת בן-גוריון

קטגוריה:סגל אוניברסיטת טורונטו
קטגוריה:סגל אוניברסיטת בן-גוריון בנגב: כלכלה
קטגוריה:כלכלנים ישראלים
קטגוריה:כלכלנים יהודים קנדים
קטגוריה:ישראלים ילידי אנגליה
קטגוריה:עולים בשנות ה-2000
קטגוריה:חברי מסדר קנדה
קטגוריה:בוגרי בית הספר לכלכלה של לונדון
קטגוריה:בעלי תואר דוקטור מאוניברסיטת פרינסטון
קטגוריה:ישראלים שנולדו ב-1937
ויינגרטן

**ויינגרטן** הוא שם משפחה ממקור גרמני שפירושו "כרם".

קטגוריה:שמות משפחה אשכנזיים
קטגוריה:שמות משפחה גרמניים
ג'סיקה ג'ונס

**ג'סיקה ג'ונס** (באנגלית: **Jessica Jones**) היא דמות בדיונית של גיבורת-על המופיעה בחוברות הקומיקס ביקום מארוול קומיקס. הדמות הופיעה לראשונה בחוברת *Alias #1* מנובמבר 2001 ונוצרה על ידי הכותב בריאן מייקל בנדיס והמאייר מייקל גיידוס.

בנעוריה, ג'סיקה קמפבל נכחה כאשר פיטר פארקר ננשך על ידי עכביש רדיואקטיבי שהעניק לו את כוחותיו. ג'סיקה הייתה מאוהבת בפיטר והתכוונה להתוודות על אהבתה אליו, אך דעתו הוסחה בעקבות נשיכת העכביש. כמו כן, התאהבה בג'וני סטורם, שהיה ידוע בתור הלפיד האנושי וכמו שאר חברי ארבעת המופלאים הפך לסלבריטאי. בהמשך, היא ובני משפחתה היו מעורבים בתאונת דרכים עם שיירה צבאית שהובילה כימיקלים. משפחתה נהרגה, וג'סיקה הייתה שרויה בתרדמת והועברה לחזקתה של משפחת ג'ונס. לאחר מספר חודשים בהם שהתה בבית החולים בתרדמת, התעוררה משחרור האנרגיות הקוסמיות עם בואו הראשון של גלקטוס לכדור הארץ.

ג'סיקה גילתה שחשיפתה לכימיקלים העניקה לה כוחות על-אנושיים, חסינות מוגבלת ויכולת תעופה. בני הזוג ג'ונס רשמו אותה ללימודים בתיכון מידטאון, שם היא למדה יחד עם פלאש תומפסון ופארקר. זה האחרון מצא בה נפש תאומה, משום ששניהם איבדו בני משפחה בנסיבות טרגיות, אך ג'סיקה טעתה לחשוב שתשומת הלב שלו מקורה ברחמים. היא קיבלה השראה להשתמש בכוחותיה לעשיית טוב לאחר שצפתה בקרב בין ספיידרמן לסאנדמן בין כותלי כיתתה. במהלך הקריירה שלה כגיבורת-על, היא נטלה את הזהויות ג'ול, האבירה ופאוור וומן.

ג'סיקה פתחה סוכנות חקירות לאחר שוויתרה על הקריירה שלה כגיבורת-על, והחלה במערכת יחסים עם לוק קייג'. בהמשך גם הצטרפה למערכת העיתון "הדיילי ביוגל" כיועצת ומתווכת לענייני גיבורי-על. היא הותקפה בידי הגובלין הירוק לאחר שמערכת העיתון דיווחה כי הוא למעשה התעשיין נורמן אוסבורן. היא התפטרה מעבודתה לאחר שג'יי ג'ונה ג'יימסון, עורך העיתון, השמיץ את האוונג'רס החדשים. היא נישאה ללוק קייג' ונולדה להם בת בשם דניאל. בתקופת מלחמת האזרחים של מארוול על חוק רישום העל-אנושיים, היא ובעלה היו ממתנגדי החוק. בתקופה שלאחר עידן הגיבורים, ג'סיקה המשיכה בקריירה שלה כלוחמת פשע כג'ול והצטרפה לאוונג'רס החדשים, אך בשל דאגה לבתה התינוקת ולאיומים עליה מצד אויבים רבים, היא פרשה מהקבוצה.

סדרת טלוויזיה על דמותה של ג'סיקה ג'ונס עלתה בנטפליקס בנובמבר 2015, בכיכובה של השחקנית קריסטין ריטר. זו הסדרה השנייה מתוך ארבע של אולפני מארוול המבוססות על דמויות מהקומיקס. קדמה לה דרדוויל, ואחריה עלו סדרות על דמויותיהם של לוק קייג' ואיירון פיסט. בנוסף, מיני סדרה על קבוצת הדפנדרס, בהשתתפות ארבע הדמויות יחד.

## קישורים חיצוניים

* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

## הערות שוליים

קטגוריה:דמויות מתוך קומיקס
קטגוריה:גיבורי-על במארוול קומיקס
קטגוריה:חוקרים פרטיים בדיוניים
קטגוריה:יתומים בדיוניים
קטגוריה:מאומצים בדיוניים
לם

**הערה**: חלק מרשימה זו הם אישים ששם משפחתם הוא Lamb או Lambe. שמות אלו נהגים על ידי דוברי האנגלית כלֶם ולא כלאמב.

קטגוריה:שמות משפחה
עודד פרידלנד

**עודד פרידלנד** (נולד ב-1967), הוא מעצב ישראלי ומרצה באקדמיה לאמנות ועיצוב בצלאל.

## ביוגרפיה
פרידלנד נולד בישראל בשנת 1967. הוא התגורר בלונדון בין השנים 1970-1975. לאחר סיום לימודי עיצוב מוצר באקדמיה בבצלאל הקים את "מונקי ביזנס" – מותג עיצוב עצמאי המתמחה בפיתוח ושיווק מוצרי מתנה מקוריים, אותה הוא מנהל יחד עם אחיו. פרידלנד משמש כמרצה במחלקה לעיצוב תעשייתי בבצלאל במספר קורסים. הוא מציג פעמיים בשנה (רצוף משנת 1999) בתערוכות Ambiente ו-Tendence בפרנקפורט גרמניה. פרידלנד זכה שלוש פעמים באליפות אירופה בגלישת ברכיים, בשנים 1989, 1991, 1995.

## יצירתו


File:Oded Fridlend2.jpg|עט מגנטית, הזרקת פלסטיק, 2012
File:Oded Fridlend3.jpg|משפחת פגזיני- אטבי כביסה מהלכי חבל, הזרקת פלסטיק, עיצוב דמויות: ענבל הופמן, 2011
File:Oded Fridlend4.jpg| MB STAND: ביתן בתערוכת אמבינטה 2013 פרנקפורט גרמניה
File:Oded Fridlend5.jpg|ארגונית לדלת, בד בתפירה, 2006
File:Oded Fridlend6.jpg|דוליקה- כלי לאחסון צימרונים, הזרקת פלסטיק, 1999


## פרסים
* 1992 - "פרס חמת" בתחרות עיצוב ברזים שארגנה חברת חמת.
* 2005 - פרס " אות העיצוב".
* 2006 - "Doorganizer" - נבחר כמוצר מס' 1 בO-list גיליון אוגוסט 2006 של מגזין אופרה וזכה בפרס Quick & simple Awards ב-2007 (שניהם בארצות הברית.
* 2007 - "Calendar tin" זכה פרס - How magazine Self promotion Awards 2007 בארצות הברית.
* 2010 - "Battery box" זוכה אות - How magazine International Design Awards 2007 בארצות הברית.

## קישורים חיצוניים

## הערות שוליים

קטגוריה:מעצבים ישראלים
קטגוריה:בוגרי בצלאל, אקדמיה לאמנות ועיצוב
קטגוריה:סגל בצלאל
קטגוריה:ערכים שנערכו במסגרת GLAM בצלאל
קטגוריה:ישראלים שנולדו ב-1967
צפרדע העץ

**צפרדע העץ** (שם מדעי: ***Lithobates sylvatica***) היא מין ממשפחת הצפרדעיים שתפוצתה החל מהרי האפלצ'ים בצפון-מזרח ארצות הברית והלאה מערבה עד לאלסקה, וכן מספר לא מבוטל של פרטים בקליפורניה. היא קרובת משפחתה של צפרדע השור האמריקנית. צפרדע זו זכתה להתעניינות גוברת בקרב ביולוגים במאה האחרונה בשל עמידותה לקור, הסתגלותה למחיה על הארץ, בתי גידול מעניינים (ביצות, רמות) ובאופן יחסי תנועתיות רבה. האקולוגיה והשימור של צפרדע העץ זכו לתשומת לב מחקרית רבה. צפרדע העץ היא הדו-חי הלאומי של מדינת ניו יורק.

בדומה לצפרדעים צפוניים אחרים שנכנסים לתרדמת חורף בקרבת פני הארץ, צפרדע העץ יכולה לשאת קיפאון של דמה ושל רקמות נוספות. שתנן נאגר ברקמות הגוף כהכנה לחורף, וגליקוגן מהכבד נהפך ברובו לגלוקוז. צפרדעים יכולים לשרוד רצף גדול של הקפאות והפשרות במהלך החורף אם לא יותר מ-65 אחוזים מהמים בגופם קופאים.

## תיאור פיזי
[שמאל|ממוזער|250px|צפרדע העץ, [קוויבק קנדה]]

אורכה של צפרדע העץ נע בין 5.1 ל-7 סנטימטרים. הנקבות גדולות יותר מהזכרים. גוון העור של צפרדע בוגרת הוא לרוב חום, שזוף או בגוון אדום-חלוד ועיניה כהות. פרטים שונים יכולים לשנות את גוון עורם. כפות הרגליים והידיים של הצפרדע הן בעלות גוון חיוור של צהוב או ירוק.

אדם שייתקל ביער בארצות הברית בצפרדע חומה ובעלת עיניים כהות, ככל הנראה ייתקל בצפרדע העץ. אין גזע אחר של צפרדעים בצפון אמריקה עם מראה דומה לזה של צפרדע העץ. הצפרדע חמקנית ואינה נותנת שיתקרבו אליה, בעת התקרבות היא תמהר להתחבא מתחת לערימת עלים.

## תזונה
צפרדע העץ ניזונה ממגוון של חסרי חוליות קטנים. כאוכלי-כל, הראשנים אוכלים שפוכת צמחים, אצות, וכן תוקפים ואוכלים ביצים של פגיות ושל דו-חיים אחרים, כולל את אלו של צפרדעי עץ אחרים.

צפרדע העץ אוכלת כמו צפרדעים אחרות ממשפחת הצפרדעיים, היא שולפת את לשונה לעבר הטרף שלה ושואבת אותו לפיה.

## קישורים חיצוניים

## הערות שוליים

קטגוריה:בעלי חיים שתוארו ב-1825
קטגוריה:טקסונים שתוארו בידי ג'ון לורנס להקונט
קטגוריה:צפרדעיים
קטגוריה:קנדה: דו-חיים
קטגוריה:בעלי חיים באזור הארקטי
מפלי רייכנבאך

**מפלי רַייכֶנבאך** (בגרמנית: **Reichenbachfälle**) הם סדרת מפלים בפלג רייכנבאך ברמת ברן שבשווייץ. גובהם הכולל 250 מטר. המפל העליון, שגובהו 90 מטר, הוא המפל הגבוה ביותר בהרי האלפים. המפלים נמצאים כ-30 קילומטר מהגבול השווייצרי-איטלקי.

ישנה חברה המייצרת חשמל אשר מפעילה תחנת כוח הידרואלקטרית בנהר בחלקים מהשנה.

## מיקום

המפלים ממוקמים בחלק התחתון של עמק רייכנבכטל, בפלג רייכנבאך, יובל של נהר ארה. הם ממוקמים כ-2 קילומטר דרומה מהעיירה מיירינגן, ו-25 קילומטר ממזרח לאינטרלאקן. מבחינה מנהלתית, המפלים שייכים לעיירה שאטנהאלב שבקנטון ברן. 
אל המפלים מגיעה פוניקולר, שהתחנה התחתונה שלה נמצאת במרחק של כ-20 דקות הליכה מתחנת הרכבת של מיירינגן, אשר מחוברת למסלול הרכבות ברוניג, שמגיע לאינטרלאקן וללוצרן.

## מפלי רייכנבאך בתרבות
*בסיפורו של ארתור קונאן דויל "הבעיה הסופית" (1893), מופיעים העיירה והמפלים כמקום שבו נלחם שרלוק הולמס בפרופסור מוריארטי עד למותם (בהמשך החיה דויל את דמותו של שרלוק הולמס).
** בסרט הסובייטי "הרפתקאותיהם של שרלוק הולמס ודוקטור ווטסון " (1980) מופיעה סצנת המאבק בין שרלוק למוריארטי במפעלי רייכנבאך.
** בסרט "שרלוק הולמס: משחק הצללים" (2011) ישנה סצנה המבוססת על הסיפור "הבעיה הסופית". בגרסה זו, נבנתה מעל למפלים טירה.
** הפרק השלישי בעונה השנייה של סדרת הדרמה "שרלוק", נקרא "מפלי רייכנבאך", על שם המקום.
*סרט מתח בריטי משנת 2007 בשם "מפלי רייכנבך".

קובץ:BigReichenbach.JPG|מפלי רייכנבאך בציורו של ויליאם טרנר משנת 1804
קובץ:Sidney Paget - Original illustration of The Death of Sherlock Holmes, 1893.png|שרלוק הולמס ופרופסור מוריארטי נאבקים במפלי רייכנבאך, ציור מאת סידני פאגט
קובץ:Sherlock Holmes plaque.jpg|שלט הנצחה לזכרו של שרלוק הולמס
קובץ:Reichenbachfall-Bahn 244.jpg|הפוניקולר המגיע למפלים


## קישורים חיצוניים

*אתר המקום
* 
## הערות שוליים

רייכנבאך
קטגוריה:שווייץ: גופי מים
רייכנבאך
קטגוריה:ברן (קנטון)
קטגוריה:הרמה הברנית: גופי מים
מורגן סיילור

**מורגן פרנסס סיילור** (באנגלית: **Morgan Frances Saylor**; נולדה ב-26 באוקטובר 1994) היא שחקנית אמריקאית. מוכרת בזכות תפקידה כדיינה רבודי בסדרת הדרמה "הומלנד" ברשת שואוטיים ובשל תפקידה הראשי בסרט הדרמה "בחורה לבנה".

## ביוגרפיה
סיילור נולדה בשיקגו, אילינוי. אמה עובדת בחברה הקמעונאית "REI" ואביה קבלן שיפוצים של חברת סטארבקס; הוריה גרושים. בגיל שנתיים עברה עם אמה להתגורר בעיר וילה ריקה, ג'ורג'יה ובגיל עשר הן עברו לעיר דיקייטר.

כבר מגיל צעיר החלה לשחק בחוגי תיאטרון ובהצגות מקומיות, שבאחת מהן התגלתה על ידי סוכנות כישרונות. סיילור סיימה את לימודיו בבית הספר התיכון דקאטור ב-2013 ולאחר מכן עברה לניו יורק כדי להמשיך לקריירת משחק.

## קריירה
בשנת 2006 שיחקה למשך 2 פרקים בסדרת הפשע של HBO;"הסופרנוס" את דמותה הצעירה של מדו סופרנו אותה גילמה ג'יימי-לין סיגלר.

סיילור התפרסמה בשנת 2011 בתפקיד דיינה ברודי, בתו של ניקולס ברודי בסדרת הדרמה המצליחה של רשת שואוטיים, "הומלנד". סיילור שיחקה בשלוש העונות הראשונות של הסדרה, והופעותיה בעונה השלישית של הסדרה זכו לביקורות שליליות בקרב קהל המעריצים.

ביוני 2014, סיילור ערכה את הופעת הבכורה שלה בתיאטרון בתור פני לצד שרי ג'ונס וזואי קאזאן במחזה "When Were Young and Unafraid" שנכתב על ידי שרה טרים. כמו כן, בשנת 2014, היא גילמה את גרייסי הייסמית' בסרט האימה העל-טבעי "*Jamie Marks Is Dead*" שביים קרטר סמית', ומהווה עיבוד לרומן "One for Sorrow" של כריסטופר ברזק משנת 2007.

בשנת 2015 סיילור גילמה את בתו של קווין קוסטנר, ג'ולי, בדרמת הספורט "המרוץ לפסגה" מאת הבמאית הניו זילנדית ניקי קארו; הסרט יצא לאקרנים ב-20 בפברואר 2015. סיילור שיחקה לצד ניק רובינסון בסרטו של הבמאי רוב ריינר "להיות צ'ארלי" הסרט הוקרן בבכורה בפסטיבל הסרטים הבינלאומי של טורונטו 2015 בספטמבר אותה שנה.

היא שיחקה את התפקיד של לאה בסרט הדרמה "בחורה לבנה", שעבורו זכתה לשבחי ביקורת מרובים. הסרט נכתב ובוים על ידי אליזבת ווד והוקרן בבכורה בפסטיבל הסרטים סאנדנס 2016.

בשנת 2017, מורגן חזרה לפסטיבל סאנדנס להקרנת בכורה של הסרט "אמונה במבחן", בו היא גילמה את הנזירה אוולין. בשנת 2018 היא שיחקה בסרט "*Anywhere with You", שבעבר נקרא "We The Coyotes", והוא* הוקרן לראשונה במדור ACID של פסטיבל הקולנוע בקאן 2018.

בשנת 2019, קיבלה את תפקידה הבא בסרט "Blow the Man Down", שהוקרן בבכורה בפסטיבל הסרטים טרייבקה ונרכש על ידי אולפני אמזון. צילומי הסרט נערכו במדינת מיין, והסרט יצא לאור ב-20 במרץ 2020. בשנה שלאחר מכן, מורגן כיכבה בסרט העצמאי "You Mean Everything to Me".

## פילמוגרפיה
### קולנוע

### טלוויזיה

## קישורים חיצוניים

* 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות תיאטרון אמריקאיות
קטגוריה:שחקניות ילדות אמריקאיות
קטגוריה:אמריקאיות שנולדו ב-1994
קטגוריה:אמריקאים שנולדו ב-1994
סויוז-T

ה**סויוז-T** הייתה הגרסה השלישית של חלליות הסויוז והיא פעלה בין השנים 1979-1986. בגרסת הסויוז-T שולבו לקחים שהופקו מתוכנית אפולו סויוז, מהסויוז 7K-TM ומהסויוז הצבאית.

הסויוז-T הייתה משודרגת בהרבה דברים מהגרסאות הקודמות שלה:
*זו הייתה הפעם הראשונה שנעשה שימוש במרכיבים על בסיס מוליכים למחצה במערכות המחשוב.
*השתמשו במחשב משולב שהיה הרבה יותר מתקדם יחסית לגרסאות הקודמות כדי לנסות לפתור את בעיית העגינה שהשפיעה על כל המשימה כשניסו לעגון בתחנת חלל ולא הצליחו בסופו של דבר.
*הוחזרו הלוחות הסולאריים מגרסת הסויוז 7K-OK שאפשרו לסויוז-T להיות בחלל עד 11 ימים בלי להיות מחוברת לתחנת חלל.
*הסויוז-T יכלה לשאת שלושה קוסמונאוטים עם חליפות חלל.

## משימות
*סויוז T-1 (משימת מבחן בלתי מאוישת)
*סויוז T-2
*סויוז T-3
*סויוז T-3
*סויוז T-4
*סויוז T-5
*סויוז T-6
*סויוז T-7
*סויוז T-8
*סויוז T-9
*סויוז T-10-1
*סויוז T-10
*סויוז T-11
*סויוז T-12
*סויוז T-13
*סויוז T-14
*סויוז T-15

## קישורים חיצוניים

* סויוז T באתר Encyclopedia Astronautica
ָ* תיאור טכני 

קטגוריה:תוכנית סויוז
קטגוריה:תוכנית החלל הסובייטית
קטגוריה:חלליות סובייטיות ורוסיות
סויוז-TM

ה**סויוז-TM**, הגרסה הרביעית של חלליות הסויוז, שימשה להבאת קוסמונאוטים לתחנת החלל מיר ולתחנת החלל הבינלאומית בין השנים 1986-2002.

השינויים הבסיסיים בחללית Soyuz TM קשורים ביישום הדרישות להגדלת טווח הפרמטרים האנתרופומטריים של הצוות עד לערכים המקובלים על תנאי האסטרונאוט האמריקני, ועם העלאת רמת ההגנה על הצוות מפני עומסי הלם על ידי הפחתת מהירויות הנחיתה ושיפור הלם- קליטת כיסאותיה. הסדר מחדש של ציוד נעשה באזורים מעל ומתחת לכיסאות DM (מודול הירידה) המאפשר להכיל כיסאות ואסטרונאוטים ארוכים יותר עם אנתרופומטריה מוגברת ולהגדיל את שטח המעבר דרך בקיעת הגישה. בפרט, לוח בקרה חדש פחת בגובהו, מותקנים מכלול ייבוש קירור חדש, מערכת אחסון נתונים ומערכות חדשות או משונות אחרות. בוצעו שינויים במערך ציוד נחיתה: שניים מתוך 6 מנועי נחיתה רכים (SLE) הוחלפו בשני מנועי שלושה מצבים חדשים (SLE-M). לצמצום טעויות המדידה, הוחלף הגובה של קקטוס-1V במכשיר Kaktus-2V חדש.

לסויוז-TM נוספה מערכת היפגשות ועגינה חדשה ומשופרת, מערכות תקשורת ומצנחים ומנוע לנחיתת חירום. מערכת ההיפגשות והעגינה "קורס" אפשרה לחללית לתמרן לבד בלי שהתחנה תצטרך גם לתמרן כדי שהחללית תוכל לעגון בתחנה (כמו שהיה בדגמים מוקדמים יותר). כמות הדלק הוגדלה ל-880 ק"ג. משך פעילות בחלל נותר ללא שינוי - 180 ימים.

המשימה האחרונה של הסויוז-TM שוגרה ב-25 באפריל 2002 ונחתה ב-10 בנובמבר 2002. בסך הכל היו 34 שיגורים מהם השיגור הראשון היה ללא צוות. כל השיגורים היו מוצלחים. כל השיגורים בוצעו מקוסמודרום בייקונור בעזרת משגר מדגם "סויוז U".

## גלריה

קובץ:Soyuz-TM during STS-71.jpg
קובץ:Soyuz-TM drawing.png|איור של הסויוז-TM


## קישורים חיצוניים

* סויוז TM באתר Encyclopedia Astronautica
* תיאור החללית 

## הערות שוליים

קטגוריה:תוכנית סויוז
קטגוריה:תוכנית החלל הסובייטית
קטגוריה:חלליות סובייטיות ורוסיות
דטורה נטוית-פרי

ממוזער|דטורה נטוית-פרי 
**דָּטוּרָה נְטוּיַת-פְּרִי** (שם מדעי: .*Datura innoxia Mill*) היא צמח חד-שנתי או רב-שנתי, גדול, זקוף, עשיר ברעלים ובעל פרחים ענקיים (נפוץ כעשב רע בשדות ובמַעזֵבות) ממשפחת הסולניים, גובהו נע בין 50 סנטימטר למטר וחצי. צמח גר ופולש בישראל שמוצאו מאמריקה הטרופית, מדרום-מערב ארצות הברית ומרכז ודרום אמריקה. עליו גדולים וריחו נחשב כרע. פרחו לבן, גדול במיוחד ובצורת גביע. הצמח פורח מחודשים מאי - יוני, עד תחילת הסתיו בחודשים אוקטובר ונובמבר. הפרי גדול, ירוק, וקוצני מאוד. בסוף העונה הפרי מתייבש ונפתח, ורואים מתוכו את זרעיו השחורים. כל חלקי הצמח רעילים ביותר, ומכילים חומרים רעילים ממשפחת האלקלואידים.

הסוג דטורה מונה 14 מינים מהן שלושה בישראל דטורה נטוית-פרי, דטורה זקופת-פרי (.*Datura stramonium* L) ודטורה אכזרית (*Datura ferox* L).

## מאפיינים המין
ממוזער|דטורה נטוית פרי בקריית שמונה
צמח חד-שנתי זקוף, אפרפר בגלל שערותיו, מדיף ריח בלתי נעים מכל אבריו, מכיל חומרי רעל.

העלים מסורגים, פשוטים, תמימים, רכים, ארוכי פטוטרת וללא לוואים. הטרף דמוי ביצה בעל שערות בלוטיות

הפרחים חיקיים, דו-מיניים, גדולים, לבנים, דמוי משפך, זקוף בתחילה ובהמשך הוא נוטה מטה.

הגביע בעל 5 אונות, דמוי צינור ואורכו 8 עד 10 ס"מ. עם הבשלת הפרי הוא נושר ובסיסו נשאר קבוע וגדל עם הפרי.

הכותרת לבנה, גדולה דמוית משפך ואורכה 12 עד 19 ס"מ. צינור הכותרת ארוך והאוגן בעל קיפולים ואונות קצרות ורחבות ומחודדות בראשן.

האבקנים שווים באורכם, קבועים בקרבת בסיס צינור הכותרת וחבויים בתוך הצינור.

השחלה בת 2 עד 4 מגורות.

עמוד השחלה ארוך ובעל שני אונות.

הפרי מסוג הלקט יבש, בעל שני מגורות (הנראות כ-4), מעוגל וקוצני הנפתח על יד קשוות (בסדקי אורך) באופן לא סדיר. הפרי הבשל, שקוטרו כ-5 ס"מ, נטוי הצידה או כלפי מטה (עוקצו פונה מטה) ומכוסה קוצים דקים. ההלקט מהווה לפעמים יחידת תפוצה כאשר הוא נלכד בשערות בעלי חיים.

הזרעים רבים, גדולים ושטוחים, חומים, בעלי כושר תרדמה והשתמרות בקרקע למשך תקופה ממושכת.

## בית גידול ותפוצה
ממוזער|דטורה נטוית פרי
דטורה נטוית פרי היא גרה ופולשת בעולם הישן, בדרום אמריקה ומוצאו מאמריקה הטרופית, מדרום-מערב ארצות הברית ומרכז ודרום אמריקה. בארץ נאסף לראשונה בשנת 1989, ומגדלים אותו כצמח תרבות.

דטורה נטוית פרי גדלה רק בבתי גידול שנוצרו או עוצבו על ידי האדם ועל מגוון קרקעות: מקומות נטושים, בתי גדול מופרעים, קרבת ישוב, שדות שלחין, שולי דרכים וגדות נחלים מזוהמים. הוא מצוי בבקעת כנרות ובדרום משור החוף; נדיר בשרון, בערבות הירדן, בשפלה (נדיר) ובמדבר יהודה; נדיר מאוד בגולן, בבקעת חולה, בכרמל, בעמק עכו, בשומרון, בהרי יהודה, בבקעת ים המלח, בצפון הנגב, בערבה, בעמון ובאדום.

## שימושים
הזרעים מכילים אלקלואידים (היוסציאמן, היסצין וסקופולאמין) רעילים מאוד, אך משמשים במינון מתאים לטיפול במחלות רבות

זרעי הדטורה משמשים כתרופה, לאחר טיפול ומינון. אין להשתמש בדטורה ללא הנחיה מרופא המוסמך לכך, שימוש לא על פי מינון נכון והנחיות נכונות, יכול לגרום למחלות, נזקים קשים, ואף למוות.

## תמונות

קובץ:דטורה נטויית-פרי זרעים בפרי.jpg|ממוזער|דטורה נטוית-פרי - עליםזרעים בפרי
קובץ:דטורה נטוית פרי אבקנים.jpg|אבקנים של דטורה נטוית פרי
קובץ:דטורה נטוית פרי מאבקים.jpg|מאבקים של דטורה נטוית פרי
קובץ:Abud-C-1922.jpg|דטורה ביישוב בית אריה


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:צמחים שתוארו ב-1768
קטגוריה:טקסונים שתוארו בידי פיליפ מילר
קטגוריה:ארץ ישראל: צמחים רעילים
קטגוריה:סולניים